ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๕๘ (พ.ศ. ๒๕๓๖)เรื่อง กำหนดเทปเพลงวีดีโอเทปที่บันทึกเสียงและภาพและแผ่นซีดีที่บันทึกเสียงและหรือภาพเป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ดังต่อไปนี้ข้อ๑ ให้เทปเพลงวีดีโอเทปที่บันทึกเสียงและภาพและแผ่นซีดีที่บันทึกเสียงและหรือภาพเป็นสินค้าที่ควบคุมฉลากข้อ๒ เทปเพลงวีดีโอเทปที่บันทึกเสียงและภาพและแผ่นซีดีที่บันทึกเสียงและหรือภาพที่จะนำออกขายต้องจัดให้มีฉลากตามที่กำหนดไว้ในข้อ๓ข้อ๓ฉลากต้องมีข้อความเป็นภาษาไทยที่สามารถเห็นได้จากภายนอกและอ่านได้ชัดเจนปิดหรือติดไว้ที่ภาชนะบรรจุหรือเอกสารหรือคู่มือสำหรับเทปเพลงวีดีโอเทปที่บันทึกเสียงและภาพ และแผ่นซีดีที่บันทึกเสียงและหรือภาพ และข้อความในฉลากอย่างน้อยต้องมีสาระสำคัญดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้ (ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต (ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้า (ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อเจ้าของลิขสิทธิ์หรือเครื่องหมายการค้าของเจ้าของลิขสิทธิ์ที่จดทะเบียนในประเทศไทย(๓)ชื่อผู้ได้รับอนุญาตให้ใช้สิทธิข้อ๔ ให้ผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาซึ่งเทปเพลง วีดีโอเทปที่บันทึกเสียงและภาพและแผ่นซีดีที่บันทึกเสียงและหรือภาพ ที่ผลิตเพื่อการส่งออกได้รับยกเว้นไม่ต้องทำฉลากตามข้อ ๓ แต่ต้องปฏิบัติตามเงื่อนไข ดังต่อไปนี้(๑)เทปเพลง วีดีโอเทปที่บันทึกเสียงและภาพ และแผ่นซีดีที่บันทึกเสียงและหรือภาพดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า For Export Only(๒)เทปเพลง วีดีโอเทปที่บันทึกเสียงและภาพและแผ่นซีดีที่บันทึกเสียงและหรือภาพดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้น ให้แก่ผู้ประกอบธุรกิจเพื่อการส่งออกเทปเพลงวีดีโอเทปที่บันทึกเสียงและภาพ และแผ่นซีดีที่บันทึกเสียงและหรือภาพเพื่อการส่งออกตามวรรคหนึ่งนั้นหมายความถึงเฉพาะเทปเพลง วีดีโอเทปที่บันทึกเสียงและภาพและแผ่นซีดีที่บันทึกเสียงและหรือภาพที่มีคำร้องเป็นภาษาไทยและหรือทำนองไทยหรือดนตรีไทยหรือที่มีคำร้องหรือทำนองที่ได้รับลิขสิทธิ์จากเจ้าของดนตรีกรรมซึ่งผู้คิดริเริ่มสร้างสรรค์เป็นคนไทยหรือผลงานที่คิดริเริ่มสร้างสรรค์เกิดขึ้นในประเทศไทยเท่านั้นข้อ๕ ให้ผู้ประกอบธุรกิจเทปเพลงวีดีโอเทปที่บันทึกเสียงและภาพ และแผ่นซีดีที่บันทึกเสียงและหรือภาพจัดให้มีฉลากตามประกาศฉบับนี้ภายในกำหนดระยะเวลา ดังต่อไปนี้(๑)ภายในเก้าสิบวันนับแต่วันที่ประกาศฉบับนี้ประกาศในราชกิจจานุเบกษา สำหรับเทปเพลงวีดีโอเทปที่บันทึกเสียงและภาพ และแผ่นซีดีที่บันทึกเสียงและหรือภาพที่ผลิตขึ้นเพื่อขายหรือที่นำเข้าเพื่อขายอยู่ก่อนวันที่ประกาศคณะกรรมการว่าด้วยฉลากฉบับนี้ใช้บังคับ(๒)ภายในสามสิบวันนับแต่วันที่ประกาศฉบับนี้ประกาศในราชกิจจานุเบกษา สำหรับเทปเพลงวีดีโอเทปที่บันทึกเสียงและภาพ และแผ่นซีดีที่บันทึกเสียงและหรือภาพที่ผลิตขึ้นเพื่อขายหรือที่นำเข้าเพื่อขายภายหลังจากวันที่ประกาศคณะกรรมการว่าด้วยฉลากฉบับนี้ใช้บังคับประกาศฉบับนี้ให้ใช้บังคับนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๔พฤษภาคม พ.ศ. ๒๕๓๖มาลดี วสีนนท์ประธานกรรมการว่าด้วยฉลากวรวิมล/ผู้จัดทำ๒๒ ธันวาคม ๒๕๕๓กวินทราดา/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๐/ตอนที่ ๘๒/หน้า ๖๙/๒๔ มิถุนายน ๒๕๓๖